Document ID: /roh_data/filtered/fineweb-2-filterrobots_roh.jsonl.gz/50169

Tenor il responsabel da l’Uffizi da privels da la natira, Martin Keiser, sa tracti da passa 50’000 meters cubics ch'èn vegnids cun la bova a val. Tenor el n’exista nagin privel. Las mesiras tratgas fin qua bastian.
Gia il december da l’onn passà hai dà en il medem lieu sin il Piz Cengalo bovas pli grondas. L'ultima giada èn ids passa 2 milliuns meters cubics crappa vegnids a val. Sin quai aveva l’Uffizi da privels da la natira prendì pliras mesiras. La davosa bova era la pli gronda da quest onn dentant aveva l’uffizi spetgà sumegliants schabetgs. Era en l'avegnir è da far quint cun bovas e perquai resta il Piz Cengalo vinavant sut observaziun, ha ditg Keiser envers RTR.
RR novitads 20:00